सर्दी में सूरज के गर्मी से तेवर
दिनके समय दिसंबर में जून सी गर्मी के तेवर ने दूसरे दिन मंगलवार को भी लोगों को बेहाल किया। दुपहरी में सूर्य की किरणों के तीखेपन से लोग पसीने में नहा गए। बाड़मेर और उदयपुर में तापमान 32 डिग्री के पार चला गया। जयपुर में दिन का पारा 28.3 डिग्री रहा। हालांकि यह 0.7 डिग्री गिरा लेकिन यह सामान्य से 5 ज्यादा रहा। दिन के पारे में भले ही थोड़ी सी गिरावट दर्ज हुई हो लेकिन रात का तापमान 1 डिग्री चढ़कर 10 डिग्री हो गया यानि सामान्य से 2 डिग्री ज्यादा। अजमेर में भी गर्मी बरकरार रही। यहां दिन के पारे में 0.4 डिग्री की गिरावट रही तो रात का पारा 0.6 डिग्री दर्ज किया गया। राज्य में न्यूनतम तापमान सबसे ज्यादा जोधपुर का रहा। यहां रात के पारा 2.4 डिग्री की बढ़ोतरी के साथ 13.3 डिग्री तक पहुंच गया।
पाली सहित आसपास के इलाकों में दो दिन में मौसम ने यू-टर्न ले लेते हुए अधिकतम तापमान में बढ़ोतरी देखी गई है। पिछले तीन दिनों में अधिकतम न्यूनतम तापमान में 4 डिग्री की बढ़ोतरी हुई है। दिन का तापमान भी 30 डिग्री के पार जाने से हल्की गर्मी का भी अहसास हुआ।
ज्यादा गर्म शहर
बाड़मेर 32.5
उदयपुर 32
जोधपुर 30.8
जैसलमेर 29.8
अजमेर 29.6
जयपुर 28.3
बीकानेर 28.2
चूरू 27.8
कोटा 27.8
सबसे सर्द फतहपुर ही रहा
यहां का न्यूनतम तापमान राज्य में सबसे कम 4 डिग्री रहा। हालांकि यह यथावत रहा। चूरू का न्यूनतम पारा 5.8 डिग्री दर्ज किया गया।
माउंट आबू में तापमान उछाल जारी
हिल स्टेशन माउंट आबू के न्यूनतम तापमान में पिछले चार दिनों से लगातार बढ़ोतरी दर्ज की जा रही है। मंगलवार को यहां न्यूनतम तापमान में 0.6 डिग्री का उछाल दर्ज किया गया। अधिकतम तापमान भी 29 डिग्री तक पहुंच गया।
अगले 24 घंटे
राज्य में मौसम सूखा रहेगा। जयपुर में अगले 24 घंटे में मौसम साफ रहेगा। अधिकतम पारे में मामूली और न्यूनतम पारे में 2 डिग्री की गिरावट हो सकती है।
भरतपुर में रहा सर्दी का अहसास
भरतपुर में बीते तीन दिन से भले की धूप निकल रही हो लेकिन ठंड का असर बरकरार है। मंगलवार को सुबह से सर्द हवा चलने से लोगों को धूप निकलने के बावजूद सर्दी का अहसास कुछ ज्यादा ही हुआ। सूर्य देव का बार-बार बादलों की ओट में लुकाछिपी का खेल चल रहा था। बाजारों में जगह-जगह अलाव जलाए गए। हालांकि रात का पारा गत दिवस के मुकाबले 1.5 डिग्री सैल्सियस बढ़ा।
hin_Deva hin_Deva hin_Deva awa_Deva bho_Deva mai_Deva mai_Deva mai_Deva bho_Deva mai_Deva bho_Deva kas_Deva kas_Deva awa_Deva hin_Deva mag_Deva hin_Deva hne_Deva hin_Deva hin_Deva hin_Deva